כללי לשכת עורכי הדין (נוהל התקנת כללים)

{{ח:התחלה}}
{{ח:כותרת|כללי לשכת עורכי הדין (נוהל התקנת כללים), תשל״ח–1978}}
{{ח:קטע3||כללים בדבר נוהל התקנת כללים בידי המועצה הארצית של לשכת עורכי הדין}}

{{ח:פתיח-התחלה}}
{{ח:תיבה|ק״ת תשל״ח, 812|כללי לשכת עורכי הדין (נוהל התקנת כללים)|https://olaw.org.il/takanot/takanot-3822.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק לשכת עורכי הדין#סעיף 109|סעיף 109}} {{ח:חיצוני|חוק לשכת עורכי הדין|לחוק לשכת עורכי הדין, תשכ״א–1961}}, מתקינה בזה המועצה הארצית של לשכת עורכי הדין כללים אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק 1|פרק ראשון: הדיון בהצעת כללים מטעם הוועד המרכזי של הלשכה}}

{{ח:פנימי|פרק 2|פרק שני: הדיון בהצעת כללים מטעם חבר המועצה}}

{{ח:פנימי|פרק 3|פרק שלישי: שונות}}

{{ח:קטע2|פרק 1|פרק ראשון: הדיון בהצעת כללים מטעם הוועד המרכזי של הלשכה}}

{{ח:סעיף|1|הנחה על שולחן המועצה}}
{{ח:ת}} הצעת כללים מטעם הוועד המרכזי תוגש למועצה על ידי מסירתה ליושב ראש המועצה.

{{ח:סעיף|2|פרסום}}
{{ח:תת|(א)}} יושב ראש המועצה יפיץ את הצעת הכללים בין חברי המועצה ויושבי ראש הוועדים המחוזיים.
{{ח:תת|(ב)}} המועצה תהיה רשאית להחליט על פרסום הצעת הכללים בדרך שתיקבע בידי המועצה, בנוסף לדרך הקבועה בסעיף קטן (א).

{{ח:סעיף|3|הצעה לדיון}}
{{ח:תת|(א)}} בתום 21 יום מיום הפצת ההצעה כאמור, ידון הוועד המרכזי בהערות שנתקבלו.
{{ח:תת|(ב)}} הוועד המרכזי יגיש ליושב ראש המועצה את ההצעה המתוקנת או יודיע כי אין לוועד המרכזי תיקונים להצעת הכללים.
{{ח:תת|(ג)}} יושב ראש המועצה ישלח את הצעת הכללים אל חברי המועצה לפחות 14 יום לפני הדיון בהצעה במועצה.

{{ח:סעיף|4|דיון ראשוני}}
{{ח:תת|(א)}} הדיון הראשוני במועצה יתחיל בדברי הסבר של חבר הועד המרכזי שנקבע לכך בידי הועד המרכזי.
{{ח:תת|(ב)}} הדיון יתנהל בהתאם לסדרי הדיון המקובלים במועצה.
{{ח:תת|(ג)}} חבר הועד המרכזי רשאי להשמיע דברי תשובה בסוף הדיון.

{{ח:סעיף|5|הצבעה לאחר הדיון הראשוני}}
{{ח:תת|(א)}} הדיון הראשוני יסתיים בהצבעה בעד המשך הטיפול בהצעה או נגד המשך הטיפול בה.
{{ח:תת|(ב)}} החליטה המועצה שלא להמשיך בטיפול בהצעה, תוסר ההצעה מסדר יומה של המועצה.

{{ח:סעיף|6|קבלת ההצעה על ידי המועצה ללא תיקונים}}
{{ח:ת}} לא החליטה המועצה להכניס תיקונים בהצעה, תצביע המועצה על ההצעה בנוסח שהוגש לה.

{{ח:סעיף|7|תיקון ההצעה על ידי המועצה}}
{{ח:תת|(א)}} החליטה המועצה על תיקונים בהצעה, רשאית היא לעשות אחת מאלה:
{{ח:תתת|(1)}} לתקן את ההצעה;
{{ח:תתת|(2)}} להחזיר את ההצעה לועד המרכזי לשם ניסוחה מחדש בהתאם להחלטות המועצה;
{{ח:תתת|(3)}} להעביר ההצעה לועדת ניסוח לשם ניסוחה בהתאם להחלטות המועצה.
{{ח:תת|(ב)}} ההצעה המתוקנת, כפי שנוסחה בידי הועד המרכזי וּועדת הניסוח תימסר ליושב ראש המועצה.
{{ח:תת|(ג)}} יושב ראש המועצה ישלח את ההצעה המתוקנת אל חברי המועצה לפחות 14 יום לפני הדיון בה במועצה.
{{ח:תת|(ד)}} המועצה תקיים דיון בהצעה המתוקנת ותצביע עליה.

{{ח:סעיף|8|אישור משרד המשפטים}}
{{ח:תת|(א)}} יושב ראש המועצה ימציא את הכללים כפי שהחליטה עליהם המועצה לפי {{ח:פנימי|סעיף 6|סעיפים 6}} {{ח:פנימי|סעיף 7|או 7}}, למשרד המשפטים.
{{ח:תת|(ב)}} לא המציא משרד המשפטים את הערותיו תוך 30 יום, יראו את הצעת הכללים שנתקבלה על פי {{ח:פנימי|סעיף 6|סעיף 6}} {{ח:פנימי|סעיף 7|או 7}} כאילו נתאשרו לפי סעיף זה.
{{ח:תת|(ג)}} המציא משרד המשפטים את הערותיו, יביא יושב ראש המועצה לדיון המועצה את התיקונים שהוצעו על ידי משרד המשפטים.

{{ח:סעיף|9|אישור שר המשפטים}}
{{ח:תת|(א)}} משאישרה המועצה כללים הטעונים אישור של שר המשפטים ימציאם ראש המועצה לשר המשפטים תוך 10 ימים מיום החלטת המועצה לפי {{ח:פנימי|סעיף 8|סעיף 8}}.
{{ח:תת|(ב)}} לא אישר שר המשפטים את הכללים כפי שהתקבלו על ידי המועצה תוך 60 יום מיום אישורם על ידי המועצה, יביא יושב ראש המועצה את הדבר לידיעת המועצה.

{{ח:קטע2|פרק 2|פרק שני: הדיון בהצעת כללים מטעם חבר המועצה}}

{{ח:סעיף|10|ייזום כללים}}
{{ח:ת}} כל חבר מועצה רשאי להגיש הצעת כללים למועצה.

{{ח:סעיף|11|אופן הגשת הצעות}}
{{ח:תת|(א)}} חבר המועצה יגיש את הצעת הכללים ליושב ראש המועצה, בכתב.
{{ח:תת|(ב)}} הצעת הכללים שיגיש חבר המועצה תהיה מפורטת או שתכלול את הרעיון שהמציע מבקש לגבש בכללים.

{{ח:סעיף|12|דיון מקדמי}}
{{ח:תת|(א)}} יושב ראש המועצה ישלח את הצעת הכללים אל חברי המועצה לפחות 14 יום לפני הדיון במועצה.
{{ח:תת|(ב)}} הדיון המקדמי יתחיל בדברי הסבר של מגיש ההצעה, ובהעדרו – של חבר אחר במקומו, שיהיה רשאי לומר דברי תשובה לפני ההצבעה על הצעתו.
{{ח:תת|(ג)}} לאחר הדיון המקדמי תחליט המועצה אם עקרונית יש מקום להמשך הטיפול בהצעה.

{{ח:סעיף|13|העברת ההצעה למועצה}}
{{ח:ת}} החליטה המועצה על המשך הטיפול בהצעה רשאית היא לקבל את ההצעה או להעבירה לועדה להכנת נוסח של הכללים (להלן – ועדת הניסוח); החליטה המועצה על הקמתה של ועדת ניסוח, רשאי החבר המציע להימנות עם חברי הועדה.

{{ח:סעיף|14|המשך הטיפול בהצעה}}
{{ח:ת}} על הצעת ועדת הניסוח יחול האמור {{ח:פנימי|פרק 1|בפרק הראשון}} למעט {{ח:פנימי|סעיף 1|הסעיפים 1}}, {{ח:פנימי|סעיף 4|4}} {{ח:פנימי|סעיף 5|ו־5}} כאילו היתה הצעת הועד המרכזי; ועדת הניסוח תבוא לענין זה במקום הועד המרכזי.

{{ח:קטע2|פרק 3|פרק שלישי: שונות}}

{{ח:סעיף|15|החלטה על סטיה מהכללים}}
{{ח:ת}} המועצה תהיה רשאית לדון ולהחליט על קבלת כללים תוך סטיה מכללים אלה, כולם או מקצתם, בכל מקרה שלדעת המועצה יהיה צורך בסטיה כזו.

{{ח:סעיף|16|תוקף כללים שנקבעו בסטיה}}
{{ח:ת}} כל סטיה מכללים אלה בדרך קבלתם של כללים על ידי המועצה, לא תפגע בתקפם של הכללים, גם אם הסטיה לא היתה בהתאם לאמור {{ח:פנימי|סעיף 15|בסעיף 15}}.

{{ח:סעיף|17|השם}}
{{ח:ת}} לכללים אלה ייקרא ”כללי לשכת עורכי הדין (נוהל התקנת כללים), תשל״ח–1978“.

{{ח:חתימות|א׳ באדר א׳ תשל״ח (8 בפברואר 1978)}}
* '''י׳ ננר'''
יושב ראש המועצה הארצית של לשכת עורכי הדין
* נתאשר.
'''שמואל תמיר'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]